Emma Engdahl-Jägerskiöld

Emma Matilda Engdahl-Jägerskiöld (sünninimi Madsén; 26. aprill 1852 – 13. juuni 1930) oli Soome sopran.

Vanemad 

Emma Engdahl-Jägerskiöldi isa oli juveliir Peter Madsén. Tema ema oli Maria Carolina Sandel.

Õpingud 

Noor sopran õppis Pariisis ja Milanos.

Töö ooperilauljana 

Emma Engdahl-Jägerskiöld töötas Helsingi Rootsi Teatri sopranina aastatel 1875–1880, kuni see teater suleti. Ta esines ooperilauljana Skandinaavias, Venemaal, Balti provintsides, Itaalias ja Saksamaal. 

Koostöös August Arppega asutas ta 1888. aastal oma ooperiseltsingu, mille juht ta oli 1890. aastani.

Eraelu 

Emma Engdahl-Jägerskiöld oli kaks korda abielus. Tema esimene abikaasa oli Emil Engdahl. Tema teine abikaasa oli apellatsioonikohtu assessor Christer Robert Otto Edgar Jägerskiöld.

Viited 

Soome lauljad
Sündinud 1852
Surnud 1930